Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet
Paragraph Index: 334

5. A szakmai vizsga értékelése A vizsgázó az egyes vizsgarészeken elért teljesítménye alapján szakmai elméletbõl és szakmai gyakorlatból kap osztályzatot. A szakmai elméleti vizsga értékelése: Az írásbeli vizsgát a központi tételekhez a szakképesítésért felelõs miniszter által kiadott értékelési útmutató szerint egyetlen (1—5-ig terjedõ) érdemjeggyel kell értékelni. Az írásbeli köztes vizsga érdemjegye az írásbeli szakmai vizsga eredményének megállapításánál egy osztályzatnak minõsül. A szóbeli vizsgát a tantárgyak átlageredményének megfelelõen, egyetlen (1—5-ig terjedõ) érdemjeggyel kell minõsíteni. A szakmai elméleti vizsga eredményét a szóbeli és írásbeli vizsgaeredmények alapján kell meghatározni az alábbiak szerint: az írásbeli és szóbeli vizsga átlageredményét az írásbeli vizsga eredménye felé kerekítve kell megállapítani. Eredménytelennek kell tekinteni a szakmai elméleti vizsgát, ha valamelyik vizsgarész átlageredménye elégtelen osztályzat lett. A szakmai gyakorlati vizsga értékelése: A szakmai gyakorlati vizsga eredményét a munka megtervezése, pontossága, szakszerûsége szempontjainak figyelembevételével, egyetlen osztályzattal kell értékelni. A köztes vizsga átlagosztályzatának és a két szakmai gyakorlati vizsgarész osztályzatának átlageredményét kell meghatározni. A szakmai vizsga értékelése: Eredményes vizsgát tett az a jelölt, aki minden vizsgarész követelményeit teljesítette. A szakmai vizsga eredménytelensége esetén az eredménytelen vizsgarészbõl a jelölt javítóvizsgát tehet: = az írásbeli vizsgarész 3 hónap eltelte után javítható, = a szóbeli vizsgarész 3 hónap eltelte után javítható, = gyakorlati vizsgarész 6 hónap eltelte után javítható. * * *

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes